जन लोकपाल बिल पर आज सर्वदलीय बैठक  
बैठक का मकसद टीम अन्ना की मांगों पर कोई भी फैसला लेने से पहले राजनीतिक सहमति बनाना है, ताकि आगे संसद के भीतर गतिरोध न हो।
जन लोकपाल बिल को लेकर बढ़ते दबाव के बीच प्रधानमंत्री ने बुधवार को दोपहर में सभी पार्टियों की एक बैठक बुलाई है। बैठक का मकसद टीम अन्ना की मांगों पर कोई भी फैसला लेने से पहले राजनीतिक सहमति बनाना है, ताकि आगे संसद के भीतर किसी तरह का गतिरोध न हो।  टीम अन्ना ने सरकार से मांग की है कि स्टैंडिंग कमेटी से सरकारी लोकपाल बिल वापस लिया जाए, ताकि दोनों पक्षों की सहमति से नए लोकपाल बिल को पेश किया जा सके।  प्रधानमंत्री ने मंगलवार को स्टैंडिंग कमेटी के चेयरमैन अभिषेक मनु सिंघवी के साथ बैठक भी की। अगर सरकार कमेटी से अपना बिल वापस लेती है, तो अन्ना से अनशन खत्म करने की अपील की जा सकती है।